Gramercy

Gramercy je miestna časť Manhattanu v New Yorku, ktorá obklopuje Gramercy Park, čo je súkromný park medzi Východnou 20. a 21. ulicou pri Lexington Avenue. Anglicky znejúci názov zvolil developer tejto štvrte, Samuel B. Ruggles v roku 1831. Ohraničuje ho 14. ulica, Prvá Avenue, 23. ulica a Park Avenue South. Na západe sa nachádza Flatiron District a Union Square, na juhu East Village na východe Stuyvesant Town a na severovýchode Kips Bay.